สรุปบทความเรื่อง ความผิดฐานสบประมาท ให้หน่อย
"ในตอนที่แล้วมา ข้าพเจ้าได้กล่าวถึงความผิดฐานสบประมาท ซึ่งเป็นความผิดที่เกิดขึ้นโดยบุคคลด่าหรือแสดงกิริยาดูถูกดูหมิ่นผู้อื่น อันเป็นความผิดซึ่งผู้กระทำมีเจตนาที่จะเหยียดหยามเขา การกระทำความผิดฐานสบประมาทเป็นการกระทำที่ทำให้ผู้ถูกสบประมาทเจ็บใจ กฎหมายลักษณะอาญาเอาโทษ ก็เพราะการสบประมาทผู้อื่นนี้เป็นชะนวนให้เกิดการทะเลาะวิวาทต่อสู้กัน เราย่อมเห็นได้ว่าการทำร้ายร่างกายกันโดยมากมักจะเกิดจากการด่ากันไปด่ากันมาก่อน แล้วเมื่อโกธรมากขึ้นก็ทำร้ายร่างกายกันในขณะนั้นเอง หรือมิฉะนั้นก็ผูกพยาบาทอาฆาตและลอบกระทำร้ายในภายหลัง ฉะนั้นจึงห้ามมิให้สบประมาทผู้อื่นเสียทีเดียว ความผิดฐานสบประมาทนี้จึงต่างกับความผิดฐานหมิ่นประมาท ความผิดฐานหมิ่นประมาทนั้นเป็นการกล่าวถ้อยคำถึงผู้อื่นอันอาจทำให้เขาเสียชื่อเสียง หรือให้คนทั้งหลายดูถูกดูหมิ่นหรือเกลียดชังเขา เช่นกล่าวว่าเขาเป็นคนฉ้อโกง ผู้ที่ได้ฟังย่อมเชื่อว่าเป็นความจริง และเมื่อเชื่อว่าเป็นความจริงแล้ว จึงทำให้ผู้ถูกกล่าวหาว่าเป็นคนฉ้อโกงอาจเสียชื่อเสียง หรืออาจถูกคนทั้งหลายดูหมิ่นหรือเกลียดชังได้ ต่างกับความผิดฐานสบประมาท ซึ่งเป็นการด่าหรือแสดงการดูถูกดูหมิ่นโดยวิธีอื่น เช่นด่าเขาว่าลูกสุนัข ผู้ใดได้ยินได้ฟังย่อมไม่เชื่อว่าเป็นความจริง และทราบได้ดีว่าผู้กล่าวต้องการแสดงการดูถูกดูหมิ่นหรือเหยียดหยามเขาเสมือนเป็นลูกสุนัขเท่านั้น ฉะนั้นความผิดฐานสบประมาทจึงมีโทษเบากว่าความผิดฐานหมิ่นประมาท เพราะความผิดฐานสบประมาทไม่ทำให้ผู้ที่ถูกกล่าวถึงเสียหายต่อชื่อเสียงเหมือนความผิดฐานหมิ่นประมาท"
ความผิดฐานสบประมาทเป็นการด่าหรือแสดงการดูถูก ดูหมิ่น ทำให้ผู้อื่นเจ็บใจ และเป็นชนวนให้เกิดการทะเลาะวิวาท แต่ไม่ทำให้ผู้ที่ถูกกล่าวถึงเสียหายหรือเสียชื่อเสียง ความผิดฐานสบประมาทจึงมีโทษเบากว่าความผิดฐานหมิ่นประมาท
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายอาญาความผิดลหุโทษ